wickkiey/tamil-wikipedia-chunked huggingface dataset:
# டெக்கான் முதுகலை கல்லூரி மற்றும் ஆய்வு நிறுவனம்

## வரலாறு

### தற்கால வரலாறு (1939 - தற்போது வரை)

நிதி நிலை மோசமாக இருந்த காரணத்தினால் 1934ல் இக்கல்லூரி தற்காலிகமாக மூடப்பட்டது. பின்னர் மும்பை உயர்நீதிமன்றத்தின் ஆணையின் படி, 17 ஆகஸ்டு 1939ல் பிரித்தானிய இந்தியா அரசின் நிதி உதவியுடன் இந்தியவியல், சமூக அறிவியல், மொழியியல், வரலாறு, சமூக மானிடவியல், சமூக அறிவியல், தொல்லியல் போன்ற பாடப்பிரிவுகள் மற்றும் ஆய்வுப் பணிகளுடன் மீண்டும் டெக்கான் கல்லூரி திறக்கப்பட்டது. 1948ல் இக்கல்வி நிறுவனம், புனே பல்கலைக் கழகத்தின் உறுப்புக் கல்லூரியானது.  
இக்கல்லூரி பண்டைய இந்திய வரலாறு, பண்பாடு, நாகரீகம், தொல்லியல், மொழியியல், மத்திய கால வரலாறு, மராத்திய வரலாறு, சமூகவியல், மானிடவியல் மற்றும் சமஸ்கிருத மொழிகளை பயிற்றுவிப்பதுடன், அதில் ஆய்வுப் பணியும் மேற்கொள்வதற்கு உதவுகிறது.  
இந்திய அரசின் மனிதவள மேம்பாட்டு அமைச்சகம் 5 மார்ச் 1990ல் இக்கல்வி மற்றும் ஆய்வு நிறுவனத்திற்கு நிகர்நிலைப் பல்கலைக்கழகத் தகுதி வழங்கியதால், இந்நிறுவனம் 1 சூன் 1994 முதல் பொதுத்துறை நிகர்நிலைப் பல்கலைக் கழகமாக பணி துவங்கியது.  
அதுமுதல் இந்நிறுவனம் தொல்லியல், மொழியியல், வரலாறு, சமஸ்கிருதம், அகராதியியல் துறைகளில் முதுகலைப்படிப்புகளும் (எம். ஏ) மற்றும் முதுநிலை பட்டயப் படிப்புகள் பயிற்றுவிப்பதுடன், முதுதத்துவமாணி மற்றும் ஆய்வுகளும் மேற்கொள்ளப்படுகிறது. மேலும் ஆய்வு மாணவர்களுக்கு உதவித்தொகை வழங்கப்படுகிறது.  
தற்போது டெக்கான் கல்லூரியில் தொல்லியல் மற்றும் மொழியியல் துறைகள் உள்ளது. மேலும் இக்கல்வி வளாகத்தில் மராத்திய வரலாறு அருங்காட்சியகமும், தொல்லியல் அருங்காட்சியகமும் உள்ளது.
# டெக்கான் முதுகலை கல்லூரி மற்றும் ஆய்வு நிறுவனம்

## அகழ்வாய்வுப் பணிகள்

டெக்கான் கல்லூரி 2011 முதல் அரியானா மாநிலத்தில் சிந்துவெளி நாகரீகம் தொடர்பான கிமு 6,000 ஆண்டு பழையான ராகி கர்கி தொல்லியல் களத்தில், சியோல் தேசிய மருத்துவப் பல்கலைக் கழகத்துடன் இணைந்து அகழ்வாய்வு பணிகளை மேற்கொள்கிறது.
# டெக்கான் முதுகலை கல்லூரி மற்றும் ஆய்வு நிறுவனம்

## டெக்கான் கல்லூரியின் முன்னாள் ஆசிரியர்கள்

- ராம்கிருட்டிண கோபால் பண்டார்கர், கல்வியாளர் மற்றும் நிறுவனர் **பண்டார்கர் கீழ்திசை ஆய்வு நிறுவனம்**
# டெக்கான் முதுகலை கல்லூரி மற்றும் ஆய்வு நிறுவனம்

## டெக்கான் கல்லூரியின் முன்னாள் மாணவர்களில் சிலர்

- பாலகங்காதர திலகர், இந்திய தேசிய காங்கிரசின் முன்னாள் தலைவர்
- இரா. நாகசாமி, தமிழகத் தொல்லியல் துறையின் முன்னாள் இயக்குநர்
# டெக்கான் முதுகலை கல்லூரி மற்றும் ஆய்வு நிறுவனம்

## இதனையும் காண்க

- ராகி கர்கி தொல்லியல் களம்,
# அயோடோபீனால்

**அயோடோபீனால்** *(Iodophenol)* என்பது பீனாலில் இருந்து வருவிக்கப்படும் பதிலீட்டு விளைபொருளாகும். இங்கு பீனால் கட்டமைப்பில் உள்ள ஐதரசன் அணுக்களில் ஒன்று அயோடின் அணுவால் இடப்பெயர்ச்சி செய்யப்பட்டிருக்கும்.  
****அயோடோபீனால்கள்****  
| பெயர் | 2-அயோடோபீனால் | 3-அயோடோபீனால் | 4-அயோடோபீனால் |
| --- | --- | --- | --- |
| வேறு பெயர்கள் | *ஆ*-அயோடோபீனால் | *மெ*-அயோடோபீனால் | *பா*-அயோடோபீனால் |
| வேதிக் கட்டமைப்பு |  |  |  |
| சிஏஎசு எண் | 533-58-4 | 626-02-8 | 540-38-5 |
| பப்கெம் |  |  |  |
| மூலக்கூற்று வாய்ப்பாடு | C<sub>6</sub>H<sub>5</sub>IO |  |  |
| மோலார் நிறை | 220.01 கி/மோல் |  |  |
| இயற்பியல் நிலை | திண்மம் |  |  |
| உருகுநிலை | 43 °C | 40 °C |  |
| உலகாய தீங்கு அறிக்கை |  |  |  |
# சோடியம் டெட்ராகுளோரோபலேடேட்டு

**சோடியம் டெட்ராகுளோரோபலேடேட்டு** *(Sodium tetrachloropalladate)* என்பது Na<sub>2</sub>PdCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தொடர்புடைய கார உலோகக் குளோரைடின் நீரிய கரைசலுடன் பலேடியம்(II) குளோரைடைச் சேர்த்து வினைபுரியச் செய்தால் சோடியம் டெட்ராகுளோரோபலேடேட்டு உப்பையும் இதையொத்த M2PdCl4 கார உலோக உப்புகளையும் தயாரிக்கலாம். பலேடியம்(II) குளோரைடு நீரில் கரையாது ஆனால் சோடியம் டெட்ராகுளோரோபலேடேட்டு நீரில் கரையும்.  
நீரிலிருந்து இச்சேர்மம் முந்நீரேற்றாக படிகமாகிறது. செம்பழுப்பு நிறமாகக் காணப்படும் இந்நீரேற்றின் மூலக்கூற்று வாய்ப்பாடு Na2PdCl4 • 3H2O ஆகும். மேலும் இதன் மோலார் நிறை 348.22 ஆகும். வர்த்தகமுறையில் கிடைக்கக் கூடிய சோடியம் டெட்ராகுளோரோபலேடேட்டு உப்பு இதுவேயாகும்.  
பாசுபீன்களுடன் இது மேலும் வினைபுரிந்து பலேடியத்தின் பாசுபீன் அணைவுச் சேர்மத்தைக் கொடுக்கிறது.  
பலேடியம்(II) குளோரைடின் ஒருங்கிணைவுப் பலபடியை சிதைத்து வினைத்திறன் மிக்க ஒற்றைப்படி அசிட்டோநைட்ரைல் அல்லது பென்சோநைட்ரைல் அணைவுச்சேர்மங்களாக்கி தொடர்ந்து பாசுபீன்களுடன் வினைபுரியச் செய்வதால் மாற்று வழிமுறையில் பாசுபீன் அணைவுச் சேர்மங்களை உருவாக்கலாம்.
# சோடியம் பைரோசல்பேட்டு

**சோடியம் பைரோசல்பேட்டு** *(Sodium pyrosulfate)* என்பது Na<sub>2</sub>S<sub>2</sub>O<sub>7</sub>  
: 2 NaHSO<sub>4</sub> → Na<sub>2</sub>S<sub>2</sub>O<sub>7</sub> + H<sub>2</sub>O  
460&nbsp;°செல்சியசு வெப்பநிலைக்கு மேலான வெப்பநிலையில் இது வெப்பச் சிதைவு அடைந்து சோடியம் சல்பேட்டும் கந்தக டை ஆக்சைடும் உருவாகின்றன.  
: Na<sub>2</sub>S<sub>2</sub>O<sub>7</sub> → Na<sub>2</sub>SO<sub>4</sub> + SO<sub>3</sub>
# சோடியம் பைரோசல்பேட்டு

## இதையும் காண்க

- பைரோசல்பேட்டு
# பைரோசல்பேட்டு

**பைரோசல்பேட்டு** *(pyrosulfate)* என்பது S<sub>2</sub>O<sub>7</sub><sup>2−</sup> என்ற மூலக்கூற்று வாய்ப்பாட்டால் விவரிக்கப்படும் ஓர் எதிர்மின் அயனியாகும். ஐயுபிஏசி முறையில் இதை டைசல்பேட்டு என்ற பெயராலும் இதை அழைக்கிறார்கள்.ஒரு டைகுரோமேட்டு போன்ற கட்டமைப்பை பைரோசல்பேட்டு பெற்றுள்ளது. இரண்டு மூலைகளை பகிர்ந்து கொள்ளும் SO4 நான்முகியானது ஆக்சிசன் அணு பாலத்தால் இணைக்கப்பட்டுள்ளது. S<sub>2</sub>O<sub>7</sub><sup>2−</sup> எதிர்மின் அயனியில் +6. என்ற ஆக்சிசனேற்ற நிலையில் கந்தகம் உள்ளது. ஐதரசன் டைசல்பேட்டு (HS2O−7) அல்லது ஐதரசன் பைரோசல்பேட்டு அயனிக்குரிய இணை காரமாக இது கருதப்படுகிறது. அதே சமயத்தில் டைசல்பியூரிக் அமிலத்திற்கு (பைரோசல்பியூரிக் அமிலம்) இது இணை காரமாக உள்ளது.
# யுவேந்திர சகல்

**யுவேந்திர சகல் (**Yuzvendra Chahal (பிறப்பு :சூலை 23, 1990) இந்தியத் துடுப்பாட்ட அணி வீரர் ஆவார். வலதுகை கழல் திருப்ப பந்து வீச்சாளரான இவர் இந்திய அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். உள்ளூர்ப் போட்டிகளில் அரியானா மாநில அணிக்காகவும் இந்தியன் பிரீமியர் லீக் தொடர்களில் பெங்களூர் ராயல் சேலஞ்சர்ஸ் அணிக்காகவும் விளையாடி வருகிறார்.  
பன்னாட்டு இருபது20 போட்டிகளில் அஜந்த மென்டிஸ் மற்றும் சகல் ஆகிய இருவர் மட்டுமே ஒரே போட்டியில் 6 இலக்குகளைக் கைப்பற்றியுள்ளனர். ஆசியக் கிண்ணம் 2018 தொடரில் பாக்கித்தான் துடுப்பாட்ட அணிக்கு எதிரான போட்டியில் தனது 50-வது ஒருநாள் இலக்கைக் கைப்பற்றினார்.
# யுவேந்திர சகல்

## சர்வதேச போட்டிகள்

2016 ஆம் ஆண்டில் சிம்பாப்வே அணிக்கு எதிரான துடுப்பாட்டப் போட்டியில் இந்திய அணியில் இடம்பெற்றார். சூன் 11, 2016 இல் அராரே துடுப்பாட்ட மைதானத்தில் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார்.
# துருவ் விக்ரம் (நடிகர்)

**துருவ் (**Dhruv) இந்தியத் திரைப்பட நடிகர் ஆவார். இவர் நடிகர் விக்ரமின் மகன் ஆவார். இவர் பாலாவின் இயக்கத்தில் வர்மா எனும் திரைப்படத்தில் அறிமுகமானார்.
# துருவ் விக்ரம் (நடிகர்)

## பிறப்பு

துருவ் 1995 ஆம் ஆண்டில் சென்னையில் பிறந்தார். இவரின் தந்தை விக்ரம் திரைப்பட நடிகர், மற்றும் தாயார் சைலஜா பாலகிருஷ்ணன் ஆவார். இவருக்கு அக்சிதா எனும் சகோதரி உள்ளார்.
# துருவ் விக்ரம் (நடிகர்)

## ஆரம்பகால வாழ்க்கை

சென்னையில் பிறந்து வளர்ந்தார். பின் கல்வி பயில இலண்டன் சென்றார். இலண்டனில் எம் இ டி திரைப்பள்ளியில் பயிலும் போது *குட்நைட் சார்லி* எனும் குறும்படத்தை இயக்கினார்.
தன்னுடைய முதல் படத்தின் மூலம் கிடைத்த வருமானத்தை வெள்ளத்தால் பாதிக்கப்பட்ட கேரள மக்களுக்காக அளித்தார்.
# துருவ் விக்ரம் (நடிகர்)

## படங்கள்

| வருடம் | தலைப்பு | கதாபாத்திரம் | குறிப்புகள் |
| --- | --- | --- | --- |
| *ஆதித்ய வர்மா* | மருத்துவர் ஆதித்ய வர்மா |  |  |
| *வர்மா* | வர்மா வாசுதேவன் |  |  |
| *மகான்* | தாதாபாய் நௌரோஜி |  |  |
| *பைசன் காளமாடன்* | கிட்டன் | } |  |
# களக்குடி

**களக்குடி** என்பது இந்தியாவின், தமிழ்நாடு மாநிலத்தில், இராமநாதபுரம் மாவட்டத்திலுள்ள ஓர் கிராமம் ஆகும். இக்கிராமமானது திருப்புல்லாணி ஒன்றியத்திற்கும், கீழக்கரை வட்டத்திற்கும் உட்பட்டதாகும்.
# களக்குடி

## மக்கள் வகைப்பாடு

இக்கிராமத்தில் 78% பெண்களும், 67% ஆண்களும்வசித்து வருகின்றனர்.
# களக்குடி

## தொழில்

இக்கிராமத்தில் விவசாயம் முக்கியத் தொழிலாகும்.
# களக்குடி

## கோவில்கள்

- சிரீ முனியசுவாமி ஆலயம்
- சிரீ ஒமாட்சி காளியம்மன் ஆலயம்
- காமாட்சி அம்மன் ஆலயம்
- சிரீ பாலகணபதி ஆலயம்
- சிரீ அய்யனார் ஆலயம்
- சிரீ கண்ணன் ஆலயம்
- சிரீ மகாலெட்சுமி ஆலயம்
- சிரீ நைனார் ஆலயம்
- சிரீ வீரக்குடும்பர் ஆலயம்
# களக்குடி

## கல்வி நிலையங்கள்

- தமிழ்நாடு அரசு அங்கன் வாடி
- சிரீ சேதுமாணிக்கம் உயர்நிலைப்பள்ளி
# களக்குடி

## நீர் நிலைகள்

1. வைகை ஆற்று கிளை
1. களக்குடி கண்மாய் 3கி.மீ பரப்பளவு
1. ஊருணி
1. நல்லதண்ணி ஊருணி
1. உப்புத்தண்ணி ஊருணி
1. கிணறுகள்
1. ஒமாட்சி கண்மாய்
# விக்கிப்பீடியா:Statistics/weekly/23-Sep-2018
# பைட்டேன்

**பைட்டேன்** *(Phytane )* என்பது C<sub>20</sub>H<sub>42</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு டைடெர்பினாய்டு வகை ஆல்க்கேனாக பைட்டேன் வகைப்படுத்தப்படுகிறது. பிரிசிட்டேனில் இருந்து மாறுபட்டு ஒரு கூடுதல் கார்பனுடன் இது பைட்டாலின் சேர்மத்தை ஐதராக்சில் நீக்கம் செய்வதனால் உருவாகிறது.  
பைட்டேனைல் இதனுடன் தொடர்புடைய பதிலியாகும். பைட்டேனைல் தொகுதிகள் பெரும்பாலும் வெப்பவலர் உயிரியான ஆர்க்கியாவின் மென்சவ்வுகளில் உள்ள பாசுப்போலிப்பிடுகளில் காணப்படுகின்றன . இரண்டு இனைந்த பைட்டேனைல் சங்கிலிகளைக் கொண்ட கால்டார்க்கியால் உள்ளிட்டவை இதில் அடங்கும்.  
பெட்ரோலியம் ஆய்வுகளில் பைட்டேன் ஒரு உயிரிக் குறியீடாகப் பயன்படுத்தப்படுகிறது .
# பைட்டேன்

## நிறைவுறா பைட்டேன்கள்

பைட்டேனின் ஒற்றை நிறைவுறாத வடிவம் பைட்டீன் எனப்படுகிறது. பைட்டீனும் பைட்டைல் என்ற வேதி வினைக்குழுவாகப் பல்வேறு கரிம மூலக்கூறுகளில் காணப்படுகிறது. குளோரோபைல், டோக்கோபெரால் (வைட்டமின் கே), பைலோகுயினோன் (வைட்டமின் கே1) போன்ற உயிரியல் முக்கியத்துவம் வாய்ந்த மூலக்கூறுகள் இதற்கு உதாரணமாகும். பைட்டீனின் தொடர்புடைய ஆல்ககால் பைட்டால் ஆகும்.  
செரானைல்செரானீன் என்பது பைட்டேனின் முழுமையான நிறைவுறா வடிவம் ஆகும். இதனுடன் தொடர்புடைய பதிலி செரானைல்செரானைல் ஆகும்.
# பில் நாக்டன்

**வில்லியம் ஜான் பிரான்சிஸ் நாக்டன்** (William John Francis Naughton, or Bill Naughton**)** (சூன் 12, 1910 &ndash; சனவரி 9, 1992) ஐரிய - பிரித்தானிய எழுத்தாளர் மற்றும் நாடகாசிரியர் ஆவார். *ஆல்ஃபி* எனும் நாடகத்தின் மூலம் பரவாலாக அறியப்படுகிறார். இவரின் *பதினேழு ஆரஞ்சுப்பழங்கள்* எனும் சிறுகதை தமிழக அரசின் பாடப்புத்தக்கத்தில் இடம்பெற்றுள்ளது.
# பில் நாக்டன்

## ஆரம்பகால வாழ்க்கை

நாக்டன் பல்லுயுனிசில் வறுமையான குடும்பத்தில் பிறந்தார், (அயர்லாந்து)பிறந்தார். பின் தனது சிறுவயதிலேயே 1914 இல் இங்கிலாந்து, லங்காசயர், போல்டனுக்குச் சென்றார். இவர் அங்குள்ள புனித பீட்டர் மற்றும் பால் பள்ளியில் பயின்றார். எழுத்துப் பணியைத் துவங்குவதற்கு முன்பாக நெசவாளர், நிலக்கரி தோண்டுபவர், மற்றும் சுமையுந்து ஓட்டுநராகவும் பணிபுரிந்துள்ளார்.
- உண்மையான நல்ல சிரிப்பு
# ஜே. கே. கே. நடராஜா பல்மருத்துவக் கல்லூரி மற்றும் மருத்துவமனை

**ஜே. கே. கே. நடராஜா பல்மருத்துவக்கல்லூரி மற்றும் மருத்துவமனை** என்பது இந்தியாவின், தமிழ்நாடு மாநிலத்தில், நாமக்கல் மாவட்டத்தில், குமாரபாளையத்தில் உள்ள ஓர் பல்மருத்துவக் கல்லூரி ஆகும். இக்கல்லூரியானது ஜே. கே . கே. ரங்கம்மாள் அறக்கட்டளையின் கீழ் செயல்படுகிறது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், சென்னை மற்றும் இந்திய மருத்துவ பல்மருத்துவ குழுவால் அங்கீகரிக்கப்பட்ட ஓர் தனியார் பல்மருத்துவக் கல்லூரி ஆகும்.
# ஜே. கே. கே. நடராஜா பல்மருத்துவக் கல்லூரி மற்றும் மருத்துவமனை

## வரலாறு

ஜே. கே. கே. ரங்கம்மாள் அறக்கட்டளையானது, 1969 ஆம் ஆண்டில் திரு.ஜே. கே. கே. நடராஜா என்பவரால் தோற்றுவிக்கப்பட்டது. இவ்வறக்கட்டளையின் கீழ் பொறியியல், மருந்தக கல்லூரி, பல் மருத்துவகல்லூரி, செவிலியர் கல்லூரி, கலை மற்றும் அறிவியல் கல்லூரி, மேல்நிலைப் பள்ளி மற்றும் தொடக்கப்பள்ளி ஆகியவற்றை துவக்கப்பட்டு நடத்தி வருகிறது.
# ஜே. கே. கே. நடராஜா பல்மருத்துவக் கல்லூரி மற்றும் மருத்துவமனை

## படிப்புகள்

### இளநிலை படிப்புகள்

- பி. டி. எஸ்
- பார்ம் டி
# ஜே. கே. கே. நடராஜா பல்மருத்துவக் கல்லூரி மற்றும் மருத்துவமனை

## படிப்புகள்

### முதுநிலை படிப்புகள்

- எம். டி. எஸ்
# ஜே. கே. கே. நடராஜா பல்மருத்துவக் கல்லூரி மற்றும் மருத்துவமனை

## படிப்புகள்

### மருத்துவம் சார்ந்த படிப்புகள்

- இளங்கலை ஆப்தோமேட்டரி (B. Optom)
- இளங்கலை அறிவியல் கார்டியாக் டெக்னாலஜி (B.Sc. Cardiac Technology)
- இளங்கலை அறிவியல் டயாலிஸிஸ் டெக்னாலஜி (B.Sc. Dialysis Technology)
- இளங்கலை அறிவியல் பிசிசியன் அசிஸ்டென்ட் (B.Sc. Physician Assistant)
- இளங்கலை அறிவியல் ரெஸ்ப்ரைட்டரி தெரபி (B.Sc. Respiratory Therapy)
- இளங்கலை அறிவியல் மெடிக்கல் ரெக்கார்டு சைன்ஸ் (B.Sc. Medical Record Science)
- இளங்கலை அறிவியல் க்ரிட்டிக்கல் கேர் டெக்னாலஜி (B.Sc. Critical Care Technology)
- இளங்கலை அறிவியல் ரேடியோதெரபி டெக்னாலஜி (B.Sc. Radiotherapy Technology)
- இளங்கலை அறிவியல் ரேடியோலஜி இமேஜிங் டெக்னாலஜி (B.Sc. Radiology Imaging Technology)
- இளங்கலை அறிவியல் ஏக்சிடன்ட் மற்றும் எமெர்ஜென்சி கேர் டெக்னாலஜி (B.Sc. Accident & Emergency Care Technology)
- இளங்கலை அறிவியல் ஆபரேசன் தியேட்டர் மற்றும் அனஸ்தீசியா டெக்னாலஜி (B.Sc. Operation Theatre & Anaesthesia Technology)
- இளங்கலை அறிவியல் கார்டியோ பல்மனரி பர்ப்பூசன் கேர் டெக்னாலஜி (B.Sc. Cardio Pulmonary Perfusion Care Technology)
# டாம் சாயரின் சாகசங்கள்

**டாம் சாயரின் சாகசங்கள்** *(The Adventures of Tom Sawyer)* என்பது மார்க் டுவெய்ன் எழுதிய புதினம் (இலக்கியம்) ஆகும். இது மிசிசிப்பி ஆறு ஓரமாக வளர்ந்த ஒரு சிறுவனைப் பற்றியது. இந்தக் கதையானது புனித பீட்டர்ஸ்பர்க் எனும் கற்பனை நகரத்தில் 1840 ஆம் ஆண்டில் நடைபெறும் விதத்தில் கதை அமைக்கப்பட்டிருக்கும். இந்த பகுதியானது மிசூரியில் உள்ள ஹன்னிபல் பகுதியினால் ஈர்க்கப்பட்டு உருவாக்கப்பட்டது .இந்தப் பகுதியில் தான் மார்க் டுவெய்ன் சிறுவனாக வாழ்ந்து வந்தார். இந்தப் புதினத்தில் டாம் சாயர் அவரது நண்பர் ஹக்குடன் இணைந்து செய்த சாகசங்கள் இடம்பெற்றுள்ளன.அதில் ஒன்று டாம் வேலிக்கு வெள்ளை அடிப்பதும் ஒன்றாகும். இது ஓவியமாகவும் வரையப்பட்டுள்ளது. துவக்கத்தில் இந்தப் புதினம் வியாபார ரீதியாக தோல்வி அடைந்த இந்தப் புதினமானது மார்க் டுவெய்னின் படைப்புகளிலேயே அதிகம் விற்பனையானது.
# டாம் சாயரின் சாகசங்கள்

## கதைச் சுருக்கம்

டாம் சாயர் தனது அத்தை போலி மற்றும் அவனது சகோதரன் சித் உடன் வசித்து வருகிறான். அவன் பள்ளிக்குச் செல்லாமல் நீந்துவதற்குச் செல்வதால் அவனுக்கு வீட்டின் மதில்சுவரை வண்ணம் பூசும் தண்டனை கிடைக்கிறது. ஆனால், டாம் புத்திசாலித்தனமாக அங்கு வரும் தனது நண்பர்களை வர்ணம் பூசுவது ஒரு கலை என்று கூறி தனது நண்பர்களை அந்த வேலையைச் செய்ய வைக்கிறான்.  
டாம் அந்த நகரத்திற்கு புதியதாக வந்த பெக்கி தாட்சரின் மீது காதல் வயப்படுகிறான். அவளும் அந்த காதலை ஏற்றுக்கொள்கிறாள்.ஆனால் டாமிற்கு ஏற்கனவே எமி லாரன்சோடு திருமண உடன்படிக்கை ஏற்பட்டது தெரிந்த பிறகு இவர்களின் காதலில் முறிவு ஏற்படுகிறது. சக மாணவர்களுக்கு இது தெரியவர பெக்கி கவலையடைந்தாள். இதனால் பெக்கி , டாமை வெறுக்கிறாள். அதன்பிறகு டாம் ஹக்கிள்பெரி ஃபின்னுடன் இணைந்து ஒருநாள் இரவு அருகில் இருக்கும் இடுகாட்டிற்குச் செல்கின்றனர். அங்கு பிணத்தை பகரிக்கும் கும்பலான மருத்துவர்.ராபின்சன், மஃப் பாட்டர் மற்றும் இன்சன் ஜோவிற்கும் இடையில் சண்டை நடக்கிறது. இந்தச் சண்டையில் இன்சன் ஜோவினால் ராபின்சன் கொலைசெய்யப்படுகிறார். இதை வேறு யாரிடமாவது கூறினால் ஜோ தங்களையும் கொலை செய்து விட வாய்ப்புள்ளது என பயந்து இந்தக் கொலையை யாரிடமும் சொல்லக் கூடாது என இருவரும் சத்தியம் செய்கின்றனர்.  
பள்ளிக்கூடம் வெறுப்பாக இருந்ததினால் டாம் தனது நண்பர்களான ஓ ஆர்பர்மற்றும் ஹக் ஆகியோருடன் இணைந்து மிசிசிப்பியில் உள்ள ஜாக்சன் தீவிற்குச் சென்றனர்.
# எலிசா எட்வார்ட்சு

**எலிசா எட்வார்ட்சு** *(Eliza Edwards)* (1779–1846) ஒரு மாந்தக் கணிப்பாளர் ஆவார். இவர் மாந்தக் கணிப்பாளராகிய மேரி எட்வார்ட்சின் மகள் ஆவார்.
# எலிசா எட்வார்ட்சு

## இளமையும் கலவியும்

இவர் ஜான் எட்வார்சுக்கும் மேரி எட்வார்ட்சுக்கும் உலூத்லோவில் பிறந்தார்.
# எலிசா எட்வார்ட்சு

## வாழ்க்கைப் பணி

இவர் கப்பல்பயண வான்காட்டிப் பணியில் தன் தாயார் மேரி எட்வார்ட்சின் மாந்தக் கணிப்பாளர் பணியைத் தானும் ஏற்றுப் பணியைத் தொடர்ந்தார். இருந்தாலும் இதற்கெனத் தனி அலுவலகம் 1829 ஆம் ஆண்டு உருவாகியதும் தன் பணியை இழந்தார்.
# அலைசு பர்க்சு

உரோவே எனப்பட்ட **அலைசு பர்க்சு** **Alice Burks*) ( ஆகத்து 20, 1920 – நவம்பர் 21, 2017 ஓர் அமெரிக்கச் சிறுவர் எழுத்தாளரும் மின்னணுவியல் கணினி வரலாற்று நூல்களை எழுதியவரும் ஆவார்.  
பர்க்சு மிச்சிகனில் உள்ள ஆன் ஆர்பரில் வசித்து வந்தார். அங்கு தனது கணவர் ஆர்தர் பர்க்சின் நினைவுக் குறிப்புகளை எழுதவும், பல்கலைக்கழக நன்கொடைக்கான ஆவணங்களைத் தயாரிக்கவும் அவருக்கு உதவினார். ஆர்தர் மே 14, 2008 அன்று இறந்தார். பர்க்சு நவம்பர் 2017 இல் 97 வயதில் இறந்தார்.
# அலைசு பர்க்சு

## நூல்தொகை

-
-
-
# அலைசு பர்க்சு

## நூல்தொகை

### சிறுவர் நூல்கள்

-
# பஜ்ரங் புனியா

**பஜ்ரங் புனியா** என்பவர் இந்திய நாட்டின் ஒரு மற்போர் வீரர். இவர் பிறந்த தேதி பிப்ரவரி 26, 1994
# பஜ்ரங் புனியா

## வாழ்க்கை

இந்தியாவில், ஹரியானா மாநிலத்தில் ஜாஜ்ஜார் மாவட்டத்தில் உள்ள கெளடான் கிராமத்தில் புனியா பிறந்தார். இவர் தனது ஏழு வயதில் மற்போர் கற்கத் தொடங்கினார் மற்றும் அவரது தந்தை விளையாட்டை கற்க இவரை ஊக்கப்படுத்தினார். இந்திய விளையாட்டு ஆணையத்தின் பிராந்திய மையத்தில் சேர்ந்து கற்பதற்காக இவரது குடும்பம் சோனாபாட்டிற்கு 2015 ஆம் ஆண்டு குடிபெயர்ந்தனர். தற்போது இவர் இந்திய இரயில்வேயில் இரயில் பயணச்சீட்டு பரிசோதகர் (TTE) பதவியில் பணியாற்றுகிறார். அவரது குடும்பத்தினர் புனியாவை ஹரியானா காவல்துறையின் துணை கண்காணிப்பாளர் பணியில் சேர விரும்பம் தெரிவித்துள்ளன்ர்.
# பஜ்ரங் புனியா

## உலக மல்யுத்தப் போட்டி

2018 அக்டோபரில் அங்கேரியில் நடந்த மல்யுத்தப் போட்டியில் வெள்ளிப்பதக்கம் வென்றார். இந்தப் போட்டியில் அரை இறுதியில் கியூபாவின் வால்டெல் டோபியரை வீழ்த்தி இறுதிப்போட்டிக்குள் நுழைந்தார். இறுதிப்போட்டியில் சப்பானிய வீரர் டகுடோ ஒடோகுரோவை எதிர்கொண்ட இவர் தோல்வியடைந்தார். முன்னதாக இவர் 2013 ஆம் ஆண்டில புடாபெஸ்டில் நடந்த உலக மல்யுத்தப்போட்டியில் வெண்கலப் பதக்கம் வென்றுள்ளார்.
# பஜ்ரங் புனியா

## 2021 டோக்கியோ ஒலிம்பிக் போட்டி

2020 டோக்கியோ ஒலிம்பிக் போட்டியில் 7 ஆகஸ்டு 2021 அன்று ஆண்கள் 65 கிலோ எடைப் பிரிவில் வெண்கலப் பதக்கம் வென்றார்.
# காட்டுத்துறை அம்பலவாண விநாயகர் கோயில்

**காட்டுத்துறை அம்பலவாண விநாயகர் கோயில்** யாழ்ப்பாணம் வண்ணார்பண்ணை எனும் ஊரில் உள்ள காட்டுத்துறை எனும் இடத்தில் அமைந்துள்ள ஒரு விநாயகர் ஆலயம் ஆகும். இங்கு பரிவார தெய்வங்களாக மகாலட்சுமி, சந்தான கோபாலர், முருகன், பைரவர் ஆகிய தெய்வங்கள் காணப்படுகின்றன. இந்த ஆலயத்தில் ஆனி மாத ரோகிணி நட்சத்திரத்தைத் தீர்த்தமாகக் கொண்டு பத்து நாட்கள் பெருந்திருவிழா நடைபெறுகிறது.
# காட்டுத்துறை அம்பலவாண விநாயகர் கோயில்

## அமைவிடம்

வண்ணார்பண்ணை வடமேற்கில் ஓட்டுமடம் பகுதியில் ஒடை ஒழுங்கையில் அமைந்துள்ள இவ்வாலயம் பொன்னிறப் பணிகனோடைப் பிள்ளையார் கோயில், காட்டுத்துறை ஆனந்த விநாயகர் கோயில் மற்றும் அம்பலவாண விநாயகர் கோயில் ஆகிய பெயர்களால் வழங்கப்பட்டு வந்துள்ளது.
# காட்டுத்துறை அம்பலவாண விநாயகர் கோயில்

## வரலாறு

காட்டுத்துறை ஸ்ரீ அம்பலவாண விக்னேஸ்வரப் பிள்ளையார் கோயில் ஆனது ஏறக்குறைய ஒரு நூற்றாண்டு காலத்துக்கு மேல் பழைமை வாய்ந்தது  
யாழ்ப்பாணம் வண்ணார்பண்ணை வடமேற்கு காட்டுத்துறை ஸ்ரீ அம்பலவாண விக்கினேஸ்வரப் பிள்ளையார் கோவில் திருத்தல வரலாறு, கலாநிதி ப. கோபாலகிருஷ்ணன், 1988.
# அமிலச் சிவப்பு 13

**அமிலச் சிவப்பு 13** *(Acid Red 13)* என்பது C<sub>20</sub>H<sub>12</sub>N<sub>2</sub>Na<sub>2</sub>O<sub>7</sub>S<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அசோ சாயமாகும். ஒரு சோடியம் உப்பாக இச்சாயம் உற்பத்தி செய்யப்படுகிறது . திண்ம நிலையில் காணப்படும் மாதிரிகள் அடர் சிவப்பு நிறத்தில் உள்ளன.
# பார்பாரா பவுல்சன்

**பார்பாரா பவுல்சன்** *(Barbara Paulson)* (பிறப்பு: ஏப்பிரல் 11, 1928) நாசாவின் தாரைச் செலுத்த ஆய்வகத்தின் முன்னாள் மாந்தக் கணிப்பாளர் ஆவார். அந்த ஆய்வகம் பணியில் அமர்த்திய முதல் பெண் அறிவியலாளரும் இவரே. இவர் தாரைச் செலுத்த ஆய்வகத்தில் முதலில் 1948 ஆம் ஆண்டில் கணிதவியலாளராகச் சேர்ந்தார். இவர் ஏவூர்தி தடக் கணக்கீடுகளைக் கையால் செய்யலானார்.
# பார்பாரா பவுல்சன்

## வாழ்க்கைப்பணி

இவர் தாரைச் செலுத்த ஆய்வகத்தில் மாந்தக் கணிப்பாளராக 1948 இல் சேர்ந்தார். அங்கு ஏவூர்தித் தடத்தின் கணக்கீடுகளைச் செய்தார். ஐவர் தேட்டக்கலம்-1 இன் ஏவும் குழுவில் 1958 இல் சேர்ந்தார். இது சோவியத் ஒன்றியத்துடனான விண்வெளிப் போட்டியில் ஏவிய முதல் ஏவூர்தியாகும். இவர் தன் பணியினை மிகவும் அருகிய கருவிகளைக் கொண்டே செய்தார். ஓரெழுதுகோல், ஒளிமேடை, வரைபடத்தாள் மட்டுமே பயன்படுத்தினார்.  
அறுதியாக இவர் அந்த ஆய்வக மேற்பார்வையாளர் ஆனார்.
# பார்பாரா பவுல்சன்

## ஏற்பும் தகைமையும்

பவுல்சன் 1993 இல் ஓய்வு பெற்றார். நதாலியா கோல்ட் 2016 இல் *ஏவூர்திப் பெண்களின் எழுச்சி*, எனும் நூலைப் பவுல்சன் பற்றியும் பிற நாசாவின் பெண் பணியாளர்களைப் பற்றியும் எழுதி வெளியிட்டார்.
# 1,5-டை ஐதராக்சிநாப்தலீன்

**1,5-டை ஐதராக்சிநாப்தலீன்** *(1,5-Dihydroxynaphthalene)* என்பது C<sub>10</sub>H<sub>6</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓரு கரிம வேதியியல் சேர்மமாகும். அறியப்படும் டை ஐதராக்சி நாப்தலீனின் மாற்றியங்கள் பலவற்றில் இதுவும் ஒன்றாகும். நிறமற்ற படிகங்களாக கா்ணப்படும் 1,5-டை ஐதராக்சிநாப்தலீன் முனைவு கரிமக் கரைப்பான்களில் கரைகிறது. பல வகையான சாயங்கள் தயாரிப்பதற்குரிய முன்னோடிச் சேர்மமாகப் பயன்படுகிறது.
# 1,5-டை ஐதராக்சிநாப்தலீன்

## தயாரிப்பு

நாப்தலீன்–1,5-டைசல்போனிக் அமிலத்தை வலிமையான காரத்தின் முன்னிலையில் நீராற்பகுப்பு செய்தும் அதைத் தொடர்ந்து அமிலமாக்கல் வினைக்கு உட்படுத்தியும் 1,5-டை ஐதராக்சிநாப்தலீன் தயாரிக்க முடியும்.
# 1,5-டை ஐதராக்சிநாப்தலீன்

## பயன்கள்

1,5-டை ஐதராக்சிநாப்தலீன் சேர்மம் பல்வேறு அரைல் ஈரசோனியம் உப்புகளுடன் இணைந்து டையசோ சாயங்களைக் கொடுக்கிறது. குரோமியம் முவாக்சைடுடன் சேர்த்து ஆக்சிசனேற்றம் செய்யும் போது C10H6O3 என்ற மூலக்கூற்று வாய்ப்பாட்டல் குறிக்கப்படும் யக்லோன் என்ற இயற்கைச் சாயம் கிடைக்கிறது.
# மேரி எட்வார்ட்சு

**மேரி எட்வார்ட்சு** *(Mary Edwards)* (அண். 1750 – செப்டம்பர் 1815) ஒரு மாந்தக் கணிப்பாளர் ஆவார். இவர் கப்பல்பயண வான்காட்டி அலுவலகத்தில் பணி செய்தார். நெட்டாங்குக் குழுமம் சம்பளத்துப் பணிசெய்ய எடுத்த சில பெண்களில் இவர் ஒருவர். அப்போது அறிவியல் பணிக்காகச் சம்பளம் முத்லில் பெற்றவர்கள் இக்குழுவினரே.  
சூரியன், நிலா, கோள்களின் இருப்பிடங்களை ஒவ்வொருநாளின் பல்வேறு மணிகளில் கணக்கீட்ட 35 மாந்தக் கணிப்பாளர்களில் இவரும் ஒருவராவார். இத்தரவுகள் கடலில் கப்பலைச் செலுத்தும் மாலுமிகளுக்குப் பயன்பட்டன.
# மேரி எட்வார்ட்சு

## அங்கீகாரம்

சிறிய கிரகமான 12627 மேரி எட்வர்ட்சு நினைவாக பெயரிடப்பட்டது.  
2016 ஆம் ஆண்டில், லுட்லோ சிவிக் சங்கம் முதல் பெண் "கணினி" என்ற சேவையை அங்கீகரிக்கும் வகையில், லுட்லோ, சிராப்சையரில் உள்ள 4 அகலக் கற்றையில் உள்ள இவரது முன்னாள் வீட்டில் ஒரு நீல தகடு வைக்க முடிவு செய்தது.
# பொட்டாசியம் அசோடைகார்பாக்சிலேட்டு

**பொட்டாசியம் அசோடைகார்பாக்சிலேட்டு** *(Potassium azodicarboxylate)* என்பது C<sub>2</sub>K<sub>2</sub>N<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஓரு கரிமப் பொட்டாசியம் சேர்மமாகும். டையிமைடு சேர்மத்தை தயாரிப்பதற்கான முன்னோடிச் சேர்மமாக இது கருதப்படுகிறது. பொட்டாசியம் ஐதராக்சைடுடன் அசோடைகார்பனமைடைச் சேர்த்து வினைபுரியச் செய்து பொட்டாசியம் அசோடைகார்பாக்சிலேட்டைத் தயாரிக்கிறார்கள். இது கார்பாக்சிலிக் அமிலங்களுடன் சேர்ந்து டையிமைடைக் கொடுக்கிறது.
# விக்கிப்பீடியா:ஆசிய மாதம்/2018/பங்கேற்பாளர்கள்

1. உலோ.செந்தமிழ்க்கோதை (பேச்சு) 05:39, 29 அக்டோபர் 2018 (UTC)
1. கிஷோர் (பேச்சு) 05:39, 29 நவம்பர் 2018 (UTC)
1. --அருளரசன் (பேச்சு) 06:14, 29 அக்டோபர் 2018 (UTC)
1. --&#32;பார்வதிஸ்ரீ (பேச்சு) 16:54, 29 அக்டோபர் 2018 (UTC)
1. --நந்தினிகந்தசாமி (பேச்சு) 03:38, 30 அக்டோபர் 2018 (UTC)
1. --புதுவைபிரபு
1. -- ஞா.
ஸ்ரீதர்Dsesringp (பேச்சு) 06:50, 2 நவம்பர் 2018 (UTC)
1. -- மகாலிங்கம் (பேச்சு) 10:38, 3 நவம்பர் 2018 (UTC)
1. -- கிருஷ்ணமூர்த்தி (பேச்சு) 12.01, 3 நவம்பர் 2018 (UTC)
1. --கார்த்திகேயன் (பேச்சு) 05:24, 4 நவம்பர் 2018 (UTC)
1. --யு.ஷந்தோஷ்ராஜா 11:58, 4 நவம்பர் 2018
1. --பா.ஜம்புலிங்கம் --பா.ஜம்புலிங்கம் (பேச்சு) 13:18, 4 நவம்பர் 2018 (UTC)
1. --Yasir.arafa யாசிர்
1. --சிவகோசரன் (பேச்சு) 14:23, 6 நவம்பர் 2018 (UTC)
1. --தமிழ்ப்பரிதி மாரி (பேச்சு) 05:13, 7 நவம்பர் 2018 (UTC)
1. --மயூரநாதன் (பேச்சு) 12:37, 9 நவம்பர் 2018 (UTC)
1. ----சிவக்குமார் (பேச்சு) 17:32, 9 நவம்பர் 2018 (UTC)
1. --கருவெளி ராச.மகேந்திரன் (பேச்சு) 13:04, 14 நவம்பர் 2018 (UTC)
1. ----உவன் (பேச்சு) 02:10, 13 நவம்பர் 2018 (UTC)
1. ----உமாசங்கர் (பேச்சு) 12:29, 14 நவம்பர் 2018 (UTC)
1. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 06:24, 19 நவம்பர் 2018 (UTC)
1. பாலாஜி (பேச்சு)
1. mereraj (பேச்சு)
1. --Srkrishna412 (பேச்சு) 04:55, 25 நவம்பர் 2018 (UTC)
# 2-ஆக்சோபென்ட்-4-ஈனாயிக் அமிலம்

**2-ஆக்சோபென்ட்-4-ஈனாயிக் அமிலம்** *(2-Oxopent-4-enoic acid)* என்பது C<sub>5</sub>H<sub>6</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 2-ஆக்சோபென்ட்-4-ஈனோயேட்டு என்றும் அழைக்கிறார்கள். 4-ஐதராக்சி-2-ஆக்சோபென்ட்டனோயேட்டை 2-ஆக்சோபென்ட்-4-ஈனோயேட்டு ஐதரேசு சேர்மத்தால் நீர்நீக்கம் செய்து அல்லது 2-ஐதராக்சிமியுகோனேட்டுசெமியால்டிகைடை 2-ஐதராக்சிமியுகோனேட்டு-செமியால்டிகைடு ஐதரோலேசால் நீராற்பகுப்பு செய்து 2-ஆக்சோபென்ட்-4-ஈனாயிக் அமிலத்தைத் தயாரிக்கிறார்கள்.
# பென்டேன்கள்

**பென்டேன்கள்** *(pentanes)* என்பவை C<sub>5</sub>H<sub>12</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களாகும். ஐந்து கார்பன் அணுக்களைப் பெற்றுள்ள ஐதரோ கார்பன்கள் பென்டேன்கள் என்று வகைப்படுத்தப்படுகின்றன. பென்டேன் மூன்று வகையான மாற்றியங்களைக் கொண்டுள்ளது.
| பொதுப் பெயர் | *பென்டேன்*'
**கிளைகளற்ற பென்டேன்**
***என்*-பென்டேன்** | **ஐசோபென்டேன்** | **நியோபென்டேன்** |  |
| --- | --- | --- | --- | --- |
| ஐயுபிஏசி பெயர் | **பென்டேன்** | **2-மெத்தில்பியூட்டேன்** | **2,2-டைமெத்தில்புரோப்பேன்** |  |
| மூலக்கூற்று வரைபடம் |  |  |  |  |
| கூடு வரைபடம் |  |  |  |  |
| உருகுநிலை (°செ) | &minus;129.8 | &minus;159.9 | &minus;16.6 |  |
| கொதி நிலை (°செ) | 36.0 | 27.7 | 9.5 |  |
| அடர்த்தி
(0°செ,கி.கி/மீ<sup>3</sup>) | 621 | 616 | 586 | } |
# ஆர்வார்டு கணிப்பாளர்கள்

எட்வார்டு சார்லசு பிக்கரிங் (1877 to 1919) வழிகாட்டுதலின்படி, ஆர்வர்டு கல்லூரி வான்காணகம் வானியல் தரவுகளைக் கையாள திறமை மிக்க மகளிர் குழுவைப் பணிக்கு அமர்த்தியது. இப்பணிக்காக மகளிரை அமர்த்திய முதல் நிறுவனம் ஆர்வார்டு கல்லூரி வான்காணகமே ஆகும். இவர்களில் வில்லியமினா பிளெமிங், ஆன்னி ஜம்ப் கெனான், என்றியேட்டா இலீவிட், அந்தோனியா மவுரி மேரி அன்னா திரேப்பர் ஆகியோரும் அடங்குவர். இவர்கள் முதலில் கணிப்பாளர்களாகச் சேர்ந்தாலும் பின்னர் வானியலுக்குப் பேரளவில் பங்களிப்புகள் செய்து தம் பெயரில் ஆய்வுக் கட்டுரைகளும் வெளியிட்டுள்ளனர். இப்பணியாளர்கள் ஆர்வார்டு கணிப்பாளர்கள் எனப்பட்டனர்.
# மேற்குப் புலக் கணிப்பாளர்கள்

**மேற்குப் புலக் கணிப்பு அணி ** *(West Area Computing Unit)* அல்லது **மேற்குப் புலக் கணிப் பாளர்கள்** *(West Area Computers)* நாகாவின் (பின்னர் நாசாவாக மாறிய) இலாங்கிளே ஆராய்ச்சி மையத்தில் 1943 முதல் 1958 வரை மாந்தக் கணிப்பாளராகப் பணிபுரிந்த அனைத்து ஆப்பிரிக்க அமெரிக்கப் பெண் கணிதவியலாளர்களின் குழுவாகும். இக்குழுஈரண்டாம் உலகப் போரில் வான்பறத்தல் ஆராய்ச்சியில் பெண் கணிதவியலாளர்களாகப் பணிசெய்த பல மகளிரில் ஓர் உட்குழுவாகும். வர்ஜீனியாவின் ஜிம் குரோ சட்ட விதிகளின்படி இவர்களுக்குத் தனித்த ஓய்வறைகளும் உணவு விடுதிகளும் அமைந்தன.  
நாசாவின் இலாங்கிளே ஆராய்ச்சி மையம் கணிப்பாளர்களாக வேலைசெய்ய கல்லூரிப் பட்டம் பெற்ற ஆப்பிரிக்க அமெரிக்க மகளிரை 1940களில் பணிக்கு எடுக்கத் தொடங்கியது. மேற்குப் புலக் கணிப்பாளர்களின் பொறுப்புகளில் தரவுகளைக் கையாளலும் தேவைப்பட்டால் மற்ற குழுக்களோடு இணைந்து வேலையைத் தற்காலிகமாகச் செய்தலும் அடங்கும். கோலெம்பே ஒரு திட்டத்தில் வெள்ளைப் பெண்மணிகளும் கருப்புப் பெண்மணிகளும் பணியில் அமர்த்தியபோது இருதரப்பிலும் ஒவ்வொருவருமே நன்றாகவே பணியாற்றியுள்ளனர் எனத் தன் நேர்காணல்கள் வழியாக உறுதிப்பட்டதாகக் கூறுகிறார்.  
முதலில் இந்த அணித்தலைவராக வெள்ளையரே இருந்தனர். ஆனால், 1949 இல் தோரதி வவுகான் இந்த அணியின் பொறுப்பை ஏற்றார். இவர்தான் நாசாவின் முதல் ஆப்பிரிக்க அமெரிக்க மேலாளர் ஆனார். வவுகான் 1943 இல் இருந்து தான் ஓய்வு பெற்ற 1971 வரை இலாங்கிளேவில் பணி செய்த கணிதவியலாளர் ஆவார்.  
நாகா (NACA), நாசா (NASA)வாகப் பெயர்மாற்றம் பெற்றதும், தனிப்பிரிப்பு ஏந்துகள், மேற்குப் புலக் கணிப்பு அலுவலகம் உள்ளிட்டவை கலைக்கப்பட்டன. பொறியாளராகிய மேரி ஜாக்சனும் மேற்குப் புல அணியில் பணி செய்தார். *மறைநிலை ஆளுமைகள்* எனும் திரைப்படம் 2016 இல் எடுக்கப்பட்டது. இதில் வவுகான், ஜான்சன், ஜாக்சன் ஆகிய மூன்று மாந்தக் கணிப்பாளரின் பணிகளும் காட்டப்படுகின்றன.
# கார்லி எம். பியட்டெர்சு

**கார்லி மெக்கெட்சின் பியட்டெர்சு** *(Carle McGetchin Pieters)* (பிறப்பு:: 1943) குறிப்பிடத்தக்க ஓர் அமெரிக்கக் கோள் அறிவியலாளர் ஆவார். இவர் 150 க்கும் மேற்பட்ட ஆய்வுக் கட்டுரைகளை எழுதியுள்ளார். இவர் *Remote Geochemical Analyses: Elemental and Mineralogical Composition* எனும் நூலை பீட்டர் எங்லெர்ட்டுடன் இணைந்து எழுதியுள்ளார். இவரது பொதுவான ஆய்வு முயற்சிகள் கோள் தேட்டத்திலும் கோள் மேற்பரப்பின் படிமலர்ச்சியிலும் குறிப்பாக அதன் தொலைவுணர்வு முறைகாலால் ஆகிய உட்கூறுகளின் ஆய்விலும் அமைகிறது..
# கார்லி எம். பியட்டெர்சு

## தகைமைகளும் விருதுகளும்

- சிறுகோள் 3713 பியட்டெர்சு இவரது நினைவாகப் பெயரிடப்பட்டுள்ளது.
- 2010 ஆம் ஆண்டின் ஜி. கே. கில்பெர்ட் விருது, அமெரிக்கப் புவியியல் கழகம் வழங்கும் கோள் அறிவியல் பிரிவுக்கான மிக உயர்ந்த விருது
- கியூப்பர் பரிசு, 2004, அமெரிக்க வானியல் கழகம் வழங்கும் கோள் அறிவியல் பிரிவுக்கான உயர்தகைமை விருது
- அமெரிக்க அறிவியல் மேம்பாட்டுக் கழகத்தின் தேர்வு செய்யப்பட்ட ஆய்வுறுப்பினர் , 2007
- அமெரிக்கப் புவியியற்பிய்ல் ஒன்றியத்தின் தேர்வு செய்யப்பட்ட ஆய்வுறுப்பினர், 2001
# மீனாட்சி வாத்வா

**மீனாட்சி வாத்வா (Meenakshi Wadhwa)** ஓர் இந்திய அமெரிக்க வானியலாளரும் கோள் அறிவியலாளரும் ஆவார். இவர் அரிசோனா பல்கலைக்கழகத்தில் விண்கல் ஆய்வு மைய இயக்குநராகவும் புவி, விண்வெளித் தேட்டப் பள்ளியில் பேராசிரியராகவும் உள்ளார். இவர் சிகாகோ கள அருங்காட்சியக ஆய்வு இணையரும் ஆவார்.
# மீனாட்சி வாத்வா

## வாழ்க்கைப்பணி

மீனாட்சி வாத்வா 1994 இல் புவி,கோள் அறிவியல் புலங்களில் புனித உலூயிசு வாழ்சிங்டன் பலகலைக்கழகத்தில் முனைவர் பட்டம் பெற்றார். இவரது ஆராய்ச்சி விண்கற்கள் நிலாக் கற்களின் ஆய்வூடாக சூரியக் குடும்பம், கோள்களின் தோற்றத்தையும் படிமலர்ச்சியையும் பயில்கிறது. மேலும் இந்த ஆய்வுக்கு இவர் விண்கலத் திட்டங்கள் தரும் பிற புவிப்புறத் தகவல்களையும் பயன்கொள்கிறது. இவர் 2002-03, 2012-13 ஆகிய கள ஆய்வின் இருபருவங்களில் அண்டார்ட்டிகா விண்கற்கள் தேட்டத் திட்டத்தின்கீழ் அண்டார்ட்டிகா விண்கற்கள் வேட்டையிலும் ஈடுபட்டுள்ளார். அரிசோனா மாநிலப் பல்கலைக்கழக விண்கற்கள் மையத்தின் இயக்குநராக, வாத்வா பல்கலைக்கழகம் சார்ந்த பாரிய விண்கற்கள் திரட்டலையும் மேற்பார்வையிட்டு வருகிறார். இவர் பல்வேறு ஆராய்ச்சி, கல்விசார் செயல்பாடுகளிலும் ஈடுபட்டுவருகிறார். இவர் தம் வாழ்வில் செனிசிசு விண்கலம், செவ்வாய் அறிவியல் ஆய்வகம் போன்ற நாசாவின் பல கோள்தேட்ட அறிவியல் குழுக்களில் உறுப்பினராகச் செயல்பட்டுள்ளார். இவர் நாசாவின் 2010 ஆம் ஆண்டைய கண்டுபிடிப்புத் திட்ட்த்தின் கீழ் செவ்வாய் ஆய்வுப் பதக்கூறுகள் திரட்டல் முதன்மை ஆய்வாளர் ஆவார்.
# மீனாட்சி வாத்வா

## தகைமைகளும் விருதுகளும்

இவர் 2015 இல் கல்வி, தொழில்முறை சிறப்புத் தகைமைக்கான புல்பிரைட்-நேரு ஆய்வுநல்கையைப் பெற்றுள்ளார். இவர் 2012 இல் அறிவியல் தேட்டக் கழக ஆய்வளர் ஆனார். 2007 இல் உலகத் தேடல் சிறகத்தில் சேர்ந்தார். 2006 இல் விண்கள் கழகத்தில் இணைந்தார். 2005 இல் குகென்கீம் ஆய்வுநல்கைஅயைப் பெற்றார். இவரது நினைவாக 1999 இல் சிறுகோள் ஒன்று 8356 வாத்வா என பன்னாட்டு வானியல் கழகத்தால் பெயரிடப்பட்டது. இவர் 2000 இல் நியேர் பரிசைப் பெற்றார்.
# அமி பார் மிளினார்

** அமி பார் மிளினார்** *(Amy Barr Mlinar)* ஓர் அமெரிக்கப் புவியியற்பியலாளர் ஆவார். இவர் பனிக்கட்டி வான்பொருள் உருவாக்க ஆய்வுக்காகப் பெயர்பெற்றவர் ஆவார். இவர் தேசியக் கல்விக்கழகங்களின் வானுயிரியல், கோள் அறிவியல் சார்ந்த நிலைக்குழுவின் உறுப்பினர் ஆவார். இவர் நாசாவின் ஐரோப்பா நிலா படம்பிடிப்பு அமைப்புக்கும் இரீசன் (REASON) கருவிகளுக்கும் இணை ஆய்வாளராக உள்ளார்.
# அமி பார் மிளினார்

## இளமையும் கல்வியும்

அமி பார் கலிபோர்னியாவில் உள்ள பாலோ ஆல்ட்டோவில் பிறந்தார். இவர் கலிபோர்னியா தொழில்நுட்ப நிறுவனத்தில் தன் இளவல் பட்டத்தைக் கோள் அறிவியலில் 2000 இல் பெற்றார். இவர் தன் பட்டமேற்படிப்பைகொலராடோ பவுல்டர் பல்கலைக்கழகத்தில் மேற்கொண்டு 2002 இல் முதுவர் பட்ட்த்தையும் 2004 இல் முனைவர் பட்ட்த்தையும் பெற்றார்.
# அமி பார் மிளினார்

## வாழ்க்கையும் ஆய்வும்

இவர் 2005 இல் புனித உலூயிசு வாழ்சிங்டன் பல்கலைக்கழகத்தில் முதுமுனைவர் ஆய்வாளராகச் சேர்ந்தார். பிறகு 2006 இல் சவுத்வெசுட்டு ஆராய்ச்சி நிறுவனத்துக்கு சென்று 2011 வரை அங்கிருந்தார். பிறகு இவர் பிரவுன் பல்கலைக்கழகத்தில் பணியில் சேர்ந்தார். பின்னர், 2015 இல் கோள் அறிவியல் நிறுவனத்துக்குச் சென்றார். அங்கு இவர் 2016 இல் இருந்து முதுநிலை அறிவியலாளராக உள்ளார். இவரது ஆய்வு காலிசுட்டொ நிலாவின் தோற்ரத்தையும் என்சிலாடசின் நிலநடுக்க்ச் செயல்பாட்டையும் பிந்தைய அடர்மொத்தலையும் உள்ளடக்குகிறது.
# அமி பார் மிளினார்

## வெளியீடுகள்

-
-
-
# இலிண்டி எல்கின்சு தாண்டன்

**இலிண்டி எல்கின்சு தாண்டன்** *(Lindy Elkins-Tanton)* ஓர் அமெரிக்கக் கோள் அறிவியலாளர் ஆவார். இவர் கோள் உருவாக்கமும் படிமலர்ச்சியும் பற்றிய ஆய்வில் வல்லுனர் ஆவார். இவர் அரிசோனாவில் திம்பேவில் அமைந்த அரிசோனா அரசு பல்கலைக்கழகத்தின் புவி, விண்வெளித் தேட்டப் பள்ளி இயக்குநர் ஆவார்.
# இலிண்டி எல்கின்சு தாண்டன்

## வாழ்க்கைப்பணி

இலிண்டி கேம்பிரிட்ஜ், மசாசூசட் ஆகிய இடங்களில் உள்ள மசாசூசட் தொழில்நுட்ப நிறுவன்ங்களில் கற்று, நிலவியலில் இளம் அறிவியல் பட்டமும் புவி வேதியியலில் மூதறிவியல் பட்டமும் நிலவியலில் முனைவர் பட்டமும் பெற்றார். இவர் மசாசூசட் தொழில்நுட்ப நிறுவனத்தில் பேராசிரியராகவும் பிரவுன் பல்கலைக்கழகத்தில் ஆராய்ச்சி அறிவியலாளராகவும் மேரிலாந்து புனித மேரி கல்லூரியில் விரிவுரையாளராகவும் பணி செய்துள்ளார். வணிக உலகத்திலும் பல ஆண்டுகள் பணிபுரிந்துள்ளார். முனைவர் பட்டம் பெற்ற பத்தாண்டுகளுக்குள் மசாசூசட் தொழில்நுட்ப நிறுவனத்தில் நிலவியல் இணைப்பேராசிரியாக இருந்துள்ளார். இவர் கார்னிகி புவித்தரைக் காந்தவியல் துறையில் இயக்குநர் பதவிக்குப் பணியமர்த்தம் பெற்றுள்ளார். இவர் அங்கு 2014 ஜூலை 1 இல் அமெரிக்க விண்வெளி ஒன்றியத்தின் புவி, விண்வெளி அறிவியல் பள்ளியில் இயக்குநராகச் சேர்ந்துள்ளார்.
# இலிண்டி எல்கின்சு தாண்டன்

## வாழ்க்கைப்பணி

### *சைக்* விண்கலம்

முதன்மை ஆய்வாளராக இலிண்டி, சைக் விண்கலம் எனும் திட்டத்தை நாசாவுக்கு முன்மொழிகிறார். இத்திட்டம் பொன்மச் சிறுகோள் 16 சைக்கை ஆய்வதற்கான திட்டமாகும். நாசா 2015, செப்டம்பர் 30 இல் இறுதிபடுத்தபட்ட ஐந்து முன்மொழிவுகளில் ஒன்றாக அறிவித்தது. மேலும் நாசா 2017, ஜனவரி 4 இல் இந்த திட்டத்தை நடைமுறையில் தொடர தேர்வு செய்து ஒப்புதலை அறிவித்தது. இந்த விண்கலம் 2022 கோடையில் ஏவப்படவுள்ளது. இது 2023 இல் செவ்வாய் கோளின் ஈர்ப்பின் உதவியோடு குறிப்பிட்ட 16 சைக் எனும் சிறுகோளை 2026 இல் அடையவுள்ளது.
# இலிண்டி எல்கின்சு தாண்டன்

## தகைமைகளும் விருதுகளும்

பல விருதுகளைப் பெற்றுள்ள இவர், இருமுறை தேசிய அறிவியல் கல்விக்கழகத்தின் காவ்லி அறிவியல் முன்னணி ஆய்வுறுப்பினராகத் தேர்வானார். இவருக்குத் தேசிய அறிவியல் அறக்கட்டளை 2008 இல் ஐந்தாண்டு வாழ்க்கைப்பணி விருதை (CAREER award) வழங்கியது. இவர் 2009 இல் இவர் மசாசூசட் தொழில்நுட்ப நிறுவனத்தின் தகவுறு இளம்பட்ட ஆய்வு வழிகாட்டியாக 2009 இல் குறிப்பிடப்பட்டார். இவர் ஆக்சுபோர்டு பல்கலைக்கழகத்தின் தாம்சின் மாத்தர் புரந்துவரும் ஆசுட்டர் ஆய்வுறுப்பினராக தேர்வானார். இவர் 2016 இல் அமெரிக்கப் புவி இயற்பியல் ஒன்றியத்தின் ஆய்வுறுப்பினராக தேர்வானார். இந்த உயர்தகைமைகள் மட்டுமல்லாமல், சிறுகோள் 8252 எல்கின்சு தாண்டன் இவரது பெயரால் அழைக்கப்படுகிறது.
# இலிண்டி எல்கின்சு தாண்டன்

## தேர்ந்தெடுத்த வெளியீடுகள்

-
-
# சாரா கே. நோபுள்

**சாரா கே. நோபுள்** *(Sarah K. Noble)* (born 1975) ஓர் அமெரிக்கக் கோள் அறிவியலாளர் ஆவார். இவர் வாசிங்டன் டி.சி.யில் உள்ள நாசா தலைமையகக் கோள் நிலவியலாளரும் நிரலீட்டு அறிவியலளரும் ஆவார். இவர் விண்வெளி வானிலைச் சிதர்தல் நிகழ்வுகளில் வல்லுனர். இவர் நாசாவின் இலடீ (LADEE) விண்கலம், சைக் விண்கலம் இரண்டுக்கும் நிரலீட்டு அறிவியலாளர் ஆவார்.  
}}
# சாரா கே. நோபுள்

## வெளி இணிப்புகள்

- NASA Solar System Exploration People: Profile of Sarah Noble, Planetary Geologist
- Sarah Noble and the Congressional Science Fellowship
- Women@NASA profiles:Sarah Noble
# ஜேய்னி இரேதேபகு

**ஜேய்னி இரேதேபகு** *(Jani Radebaugh)* (; ) அல்லது **ஜேனி இராதேபவு** ஓர் அமெரிக்கக் கோள் அறிவியலாளர் ஆவார். இவர் பிரிகாம் யங் பல்கலைக்கழகத்தில் புவியியல் பேராசிரியராக உள்ளார். இவர் கோள்கள் ஆய்வில் வல்லுனர் ஆவார்.இவர் *எப்படி புடவி இயங்குகிறது* அறிவியல் சார்ந்த தொலைக்காட்சி வலையின் கண்டுபிடிப்புத் திட்ட நிகழ்விலும் பிரித்தானிய ஒலிபரப்பு அலைவரிசையிலும் நோவா அலைவரிசையிலும் அடிக்கடி தோன்றி அறிவியல் பரப்புரை நிகழ்த்துகிறார் . மேலும் இவர் அறிவியல் அலைவரிசையில் *கோள்களும் அதற்கு அப்பாலும்* நிகழ்ச்சியிலும் பங்கேற்கிறார். இவர் காசினி இராடார் கருவியின் தகவல்களைப் பகுப்பாய்வு செய்து
*திரேகான்பிளை* எனும் தரையிறங்கி விண்கலத் திட்ட முன்மொழிவுக்குப் பங்களிப்பு செய்துள்ளார். அதோடு இவர் கலீலியோ விண்கலத் திட்டம், அயோவா எரிமலை நோக்கீட்டுத் திட்ட முன்மொழிவு, செவ்வாய் நடுவரைத் திட்டம் ஆகியவற்றில் பங்கேற்றுள்ளார்.  
இரேதேபகுவும் காசினித் திட்டக் கூட்டாளிகளும் 2012, திசம்பரில் 200 கல் (324 கிமீ) நீலமுள்ள நைல்நதியொத்த வேது புளூமினா எனும் நீர்ம மீத்தேன் பேராறு காரிக்கோளின் தித்தன் நிலாவில் ஓடுவதைக் கண்டுபிடித்ததாக அறிவித்தனர்.  
இவர் சூரியக் குடும்பம் சார்ந்த வான்பொருட்களாகிய காரிக்கோளின் தித்தன் நிலா, எத்தியோப்பிய அபார் பள்ளத்தாக்கு, வானுவாட்டு, கிளாவுவியா சார்ந்த உள்ள அனற்குழம்பு ஏரிகள், வியாழனின் நிலாவான இயூவில் நிலவும் அனற்குழம்பு ஏரிகள் ஆகியவற்றின் நிலவியல் கூறுபாடுகளை ஆய்வு செய்ய, புவியில் அமையும் சகாரா, அரேபிய, நாமிபு பாலைவனங்களின் மணற்குன்றுகள் பலவற்றை ஆய்வு செய்துள்ளார். செவ்வாயிலும் வெள்ளியிலும் தித்தன் நிலாவிலும் அமையும் காற்றாக்க முகடுகளைப் புரிந்துகொள்ள இவர் இரானில் உள்ள உலூத் பாலைவனத்துக்குச் சென்று அங்குள்ள யார்தாங்குகள் எனப்படும் காற்றாக்க முகடுகளை ஆய்வு செய்தார், மேலும் இவர் விண்கல்தேட்ட அமெரிக்க அண்டார்க்டிகா ஆய்வில் பல கட்டங்களில் பங்கேற்றுள்ளார். இங்கு இவர் சூரியக் குடும்பம் சார்ந்த வான்பொருட்களாகிய நிலா, செவ்வாய், விண்கற்களின் பதக்கூறுகளை மீட்க உதவியுள்ளார்..
# செலீனினிக் அமிலம்

**செலீனினிக் அமிலம்** *(seleninic acid)* என்பது RSeO<sub>2</sub>H என்ற பொதுவாய்ப்பாட்டைக் கொண்ட கரிமசெலீனியம் சேர்மம் மற்றும் ஓர் ஆக்சோ அமிலம் வகைச் சேர்மமாகும். வாய்ப்பாட்டிலுள்ள R ≠ H என்பதைக் குறிக்கும். கரிமசெலீனியம் ஆக்சோ அமிலங்கள் குடும்பத்தில் இதுவும் ஓர் உறுப்பினர் ஆகும். செலீனெனிக் அமிலங்கள், செலீனோனிக் அமிலங்கள் போன்றவை மற்ற உறுப்பினர்களாகும். இவை முறையே RSeOH மற்றும் RSeO3H என்ற பொது வாய்ப்பாடுகளால் குறிக்கப்படுகின்றன. மெத்தில்செலீனினிக் அமிலம் என்றழைக்கப்படும் மெத்தேன்செலீனினிக் அமிலம் (CH3SeO2H) இக்குடும்பத்தின் மூல உறுப்பினர் ஆகும்.
# செலீனினிக் அமிலம்

## வினைகளும் பயன்பாடும்

ஐதரசன் பெராக்சைடு எப்பாக்சினேற்றம், பேயர்-வில்லிகெர் ஆக்சிசனேற்றங்கள், தயோயீத்தர் ஆக்சிசனேற்றம் போன்ற பல வினைகளுக்கு செலீனினிக் அமிலங்கள் அதிலும் குறிப்பாக அரீன்செலினினிக் அமிலங்கள் வினையூக்கிகளாகப் பயன்படுகின்றன. RSe(O)OOH என்ற பொதுவாய்ப்பாட்டைக் கொண்ட பெராக்சிசெலினினிக் அமிலங்கள் செயல்திறன் மிக்க ஆக்சிகரணிகளாகக் கருதப்படுகின்றன .
# செலீனினிக் அமிலம்

## கட்டமைப்பு

மெத்தேன்செலீனினிக் அமிலம் எக்சுகதிர் படிகவியல் ஆய்வுகளால் வரையறுக்கப்படுகிறது . Se-C = 1.925(8) Å, Se-O = 1.672(7) Å, Se-OH = 1.756(7) Å என்ற அளவுகளில் பிணைப்பு நீளமும் HO-Se-C = 93.5(3)° மற்றும் OSeC = 101.4(3)° என்ற பிணைப்புக் கோண அளவுகளும் பெற்று செலீனியம் அணு கூர்நுனிக் கோபுர எலக்ட்ரான் ஒழுங்கமைவுடன் காணப்படுகிறது. மேலும், இக்கட்டமைப்பு மெத்தேன்சல்பினிக் அமிலத்தின் கட்டமைப்புடன் சமவுருவக் கட்டமைப்பைக் கொண்டுள்ளது .  
பென்சீன்செலீனினிக் அமிலமும் (C6H5SeO2H) முன்னதாக எக்சுகதிர் படிகவியல் ஆய்வுகளால் அடையாளப்படுத்தப்பட்டது . இதன் ஒளியியல் தெளிவும் அறியப்பட்டுள்ளது .
# செலீனோனிக் அமிலம்

**செலீனோனிக் அமிலம்** *(Selenonic acid)* என்பது ஒன்று அல்லது அதற்கு மேற்பட்ட –SeO<sub>3</sub>H வேதி வினைக்குழுக்களைக் கொண்ட சேர்மங்களைக் குறிக்கும். C6H5SeO3H என்ற மூலக்கூற்று வாய்ப்பாட்டைக் கொண்ட பென்சீன்செலீனோனிக் அமிலம் இதற்கு உதாரணமாகும். சல்போனிக் அமிலத்தினுடைய செலீனியத்தை ஒத்திருக்கும் சேர்மங்களாக இவை கருதப்படுகின்றன.
# டைமெத்தில் செலீனைடு

**டைமெத்தில் செலீனைடு** *(Dimethyl selenide)* என்பது (CH<sub>3</sub>)<sub>2</sub>Se என்ற மூலக்கூற்று வாய்ப்பாட்டைக் கொண்ட கரிமசெலீனியம் சேர்மமாகும். நிறமற்ற துர்நாற்றமுடைய நீர்மமான இச்சேர்மம் ஓர் எளிய செலீனோயீத்தராகும். காற்றில்லாத சூழ்நிலைகளில் இது சுவடு அளவில் கிடைக்கிறது.  
Se2- மூலச் சேர்மங்களை மெத்தில் அயோடைடு போன்ற எலக்ட்ரான் கவர் மெத்திலேற்றும் முகவர்களுடன் சேர்த்து சூடுபடுத்தி டைமெத்தில் செலீனைடைத் தயாரிக்கிறார்கள்.  
:Na<sub>2</sub>Se + 2 CH<sub>3</sub>I → (CH<sub>3</sub>)<sub>2</sub>Se + 2 NaI
# 3-மெத்தில்-3-பென்டென்-2-ஒன்

**3-மெத்தில்-3-பென்டென்-2-ஒன்** *(3-Methyl-3-penten-2-one)* என்பது C6H10O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் நிறைவுறா அலிபாட்டிக் கீட்டோனாக இச்சேர்மம் வகைப்படுத்தப்படுகிறது. மெசிட்டைல், ஐசோமெசிட்டைல் ஆக்சைடு ஆகிய சேர்மங்களின் மாற்றியமாகவும் காணப்படுகிறது. 3-மெத்தில்-2-பென்டனோன் எனப்படும் மெத்தில் செக்-பியூட்டல் கீட்டோன் தயாரிப்பதற்கு ஒரு முன்னோடிச் சேர்மமாகப் பயன்படுகிறது. 4-ஐதராக்சி-3-மெத்தில்-2-பென்டனோனை ஒரு வினையூக்கியைப் பயன்படுத்தி நீர்நீக்க வினைக்கு உட்படுத்தி 3-மெத்தில்-3-பென்டென்-2-ஒன் சேர்மத்தை தயாரிக்கிறார்கள். கரிம வேதியில் தொகுப்பு வினைகளில் ஓர் இடைநிலைச் சேர்மமாகவும் இது பயன்படுத்தப்படுகிறது
:.
# காலக்டோபீனோன்

**காலக்டோபீனோன்** *(Gallacetophenone)* என்பது C<sub>8</sub>H<sub>8</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் பைரோகலோல் சேர்மத்தின் ஓர் அசிட்டைல் வழிப்பெறுதியாகும். பைரோகலோல் சேர்மத்துடன் துத்தநாக குளோரைடு உப்பையும் அசிட்டிக் நீரிலியையும் சேர்த்து வினைபுரியச் செய்து காலக்டோபீனோன் தயாரிக்கப்படுகிறது.
# பிரான்சிசு பாகனல்

**பிரான்சிசு பிரான் பாகனல்** *(Frances "Fran" Bagenal)* (பிறப்பு: 1954) பவுள்டரில் உள்ள கொலராடோ பல்கலைக்கழகத்தின் வானியற்பியல், கோள் அறிவியல் துறையின் பேராசிரியர் ஆவார். இவர் விண்வெளி மின்ம ஊடகம், கோள்களின் காந்தக் கோளங்கள் பற்றி ஆய்வு மேற்கொள்கிறார். Usually in her work on different missions, she is a member of the science team as a plasma scientist. இவர் புறச் சூரியக் குடும்பம் பற்றி அறிவியல் சமுதாயம் தரும் நாசாவின் கோள் மதிப்பீட்டுக் குழுவுக்குத் தலைமையேற்றுள்ளார். இவரது ஆராய்ச்சிப் பணிகளைச் சுட்டி 8849 சான்றுகள் காட்டப்பட்டுள்ளன. இவரது உயர்சுட்டெண் 49 ஆகும்.  
}}
# உலோரி கிளேசு

**உலோரி கிளேசு** *(Lori Glaze)* ஓர் அமெரிக்கக் கோள் அறிவியலாளர் ஆவார். இவர் நாசாவின் அறிவியல் இலக்குத் திட்ட இயக்க்கத்தின் கோள் அறிவியல் பிரிவுக்கு இயக்குநராக உள்ளார்
# உலோரி கிளேசு

## தகைமைகளும் விருதுகளும்

- 2013 முதல் அண்மை வரை: தலைவர், வெள்ளித் தேட்டப் பகுப்பாய்வுக் குழு (வெக்சாகு-VEXAG)
- 2013 முதல் அண்மை வரை: உறுப்பினர், நாசா அறிவுரை மன்றத்தின் கோள் அறிவியல் உட்குழு
- 2009 முதல் 2010 வரை: இருகோள் சார்ந்த பத்தாண்டு இலக்குத் திட்ட கருத்தியல் ஆய்வு தலைமைக்கான சிறப்புச் சட்ட விருது (வெள்ளி இயங்கு தேட்டக்கலம், வெள்ளி இடைநிலை தெசரா தரையிறங்கு கலம்)
- 2009 முதல் 2010 வரை: உறுப்பினர், தேசிய அறிவியல் கல்விக்கழகப் பத்தாண்டு அளக்கை, உட்புறக் கோள்கள் பலகம்
- 2009 முதல் 2013 வரை: , வெள்ளித் தேட்டப் பகுப்பாய்வுக் குழுவின் (வெக்சாகு-VEXAG) வழிநடத்தும் குழும உறுப்பினர்
- 2008 முதல் 2009 வரை: உறுப்பினர், நாசாவின் வெள்ளி முதன்மை அறிவியல், தொழில்நுட்ப வளர்ச்சிக் குழு
- 2007 முதல் 2012 வரை: இணையாசிரியர், புவியியற்பியல் ஆராய்ச்சி இதழ், *திண்மப் புவி*
# காத்தி ஓல்கின்

**காத்தி ஓல்கின்** *(Cathy Olkin)* ஓர் அமெரிக்கக் கோள் அறிவியலாலர் ஆவார். இவர் தென்மேற்கு ஆராய்ச்சி நிறுவனத்தில் பணிபுரிகிறார். இவரது ஆய்வு புறவெளிச் சூரியக் குடும்பம் ஆகும். இவர் வியாழனைச் சுற்றியுள்ள திரோயன் சிறுகோள்களை ஆயும் நாசாவின் உலூசி இலக்குத் திட்டக்கல இணை முதன்மை ஆய்வாளர் ஆவார். இத்திட்டக் கலம் 2021 இல் ஏவப்பட உள்ளது. இது தன் இலக்குகளை 2025 முதல் 2033 வரைக் கடந்து செல்லும்.
# காத்தி ஓல்கின்

## இளமையும் கல்வியும்

இவர் மிச்சிகானில் பிறந்து வளர்ந்தார். இவர் சிறுமியாக இருந்தபோது, புவியியல், தொல்லுயிரியல், தொல்லியல், மருத்துவம் உட்பட அறிவியலிலும் கல்விப் புலங்களிலும் பல வாழ்க்கைப்பணிகளை கருதிப் பார்த்துள்ளார்.  
இவர் கல்லூரியில் பொறியியலுக்கு மாறுமுன் மருத்துவத் தொடக்கநிலையைப் பயின்றுள்ளார். இவரது ஆய்வுரைக்கான அறிவுரையாளர் ஜேம்சு எல். எலிய்ட் ஆவார்.
# எல்லன் சுட்டோவன்

**எல்லன் இரேனி சுட்டோவன்** *(Ellen Renee Stofan)* (பிறப்பு: பிப்ரவரி 24, 1961) நாசாவின் முதன்மை அறிவியலாளர் ஆவார். இவர் நாசாவின் ஆட்சியாளர் சார்லசு போல்டனுக்கு அறிவியல் நிகழ்ச்சிகளுக்கான திட்டமிடலிலும் முதலீடுகளிலும் முதன்மை அறிவுரையாளர் ஆவார். இவர் நாசாவில் இருந்து 2016 திசம்பரில் பணிவிலகினார். இதற்கு முன்பு, மேரிலாந்தில் உள்ள இலேட்டன்சுவில்லி பிராக்செமி ஆராய்ச்சி நிறுவனத்தின் துணைத்தலைவராகவும் இலண்டன் பல்கலைக்கழக புவி அறிவியல் தகைமைப் பேராசிரியராகவும் இருந்துள்ளார். இவர் இப்போது வான்-விண்வெளி அருங்காட்சியக இயக்குநராக உள்ளார்.
# எல்லன் சுட்டோவன்

## தகைமைகளும் விருதுகளும்

இவர் பெற்ற பல விருதுகளில் குடியரசுத் தலைவரின் அறிவியலாளர், பொறியியலாளருக்கான தொடக்க வாழ்க்கைப்பணி விருதும் (PECASE) ஒன்றாகும்.
# எல்லன் சுட்டோவன்

## தேர்ந்தெடுத்த வெளியீடுகள்

-
-
# நாதாலி ஏ. காபிரோல்

**நாதாலி ஏ. காபிரோல்** *(Nathalie A. Cabrol)* ஒரு பிரெஞ்சு அமெரிக்க வானுயிரியலாளர் ஆவார். 1963 ஆம் ஆண்டு ஆகத்து மாதம் 30 ஆம் தேதியன்று இவர் பிறந்தார். இவர் கோள் அறிவியலில் சிறப்பு வல்லுனர் ஆவார். இவர் செவ்வாயின் தொன்மையான ஏரிகளை ஆய்வு செய்கிறார். இவர் உயர் ஏரித் திட்டத்தின் கீழ் சிலியின் நடுவண் ஆண்டெசு மலையில் மீக் குத்துயரத் தேட்டங்களில் முதன்மை ஆய்வளராக ஈடுபடுகிறார். இத்திட்டம் நாசாவின் வானுயிரியல் நிறுவனத் திட்டமாகும் அங்கு இவரும் இவரது குழுவும் அறுதிநிலைச் சூழல்களில் உயிரினங்களின் தகவமைப்பை ஆவணப்படுத்துகிறார் விரைவான காலநிலை மாற்றம் ஏரிச் சூழல் அமைப்புகளிலும் வாழிடங்களிலும் ஏற்படுத்தும் விளைவுகளையும் புவிஉயிரியல் பதிவுகளையும் கோள் தேட்டக் கண்ணோட்டத்தில் ஆய்கிறார்.
# நாதாலி ஏ. காபிரோல்

## இளமையும் வாழ்க்கைப்பணியும்

கப்ரோல் பிரான்சின் பாரிசு நகரத்திற்கு அருகே பிறந்தார். நான்டெர்ரே பல்கலைக்கழகம் மற்றும் சோர்போன் (முதுகலை பட்டம்; முனைவர்., 1991) பல்கலைக்கழகங்களில் பயின்றார். 1986 ஆம் ஆண்டில், செவ்வாய் கிரகத்தில் உள்ள குசேவ் பள்ளத்தை விரிவாக ஆய்வு செய்த முதல் நபர் என்ற சிறப்புக்கு உரியவரானார். சோவியத் அறிவியல் அகாடமியின் வலேரி பார்சுகோவின் ஆர்வத்தையும் பாராட்டையும் இவர் ஈர்த்தார். அவர் மாசுகோவிற்கு விரிவுரை வழங்க இவரை அழைத்தார்.
# 1,2,3,6-டெட்ரா ஐதரோபென்சால்டிகைடு

**1,2,3,6-டெட்ரா ஐதரோபென்சால்டிகைடு** *(1,2,3,6-Tetrahydrobenzaldehyde)* என்பது C<sub>6</sub>H<sub>9</sub>CHO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சால்டிகைடின் பகுதியாக ஐதரசனேற்றம் செய்யப்பட்ட வழிப்பெறுதியே 1,2,3,6-டெட்ரா ஐதரோபென்சால்டிகைடு என்று சம்பிரதாயமாக கூறப்படுவதுண்டு. இதுவொரு நிறமற்ற நீர்மமாகும். அக்ரோலீன் மற்றும் பியூட்டாடையீன் ஆகியவற்றின் டையீல்சு ஆல்டர் வினையில் இச்சேர்மம் உற்பத்தி செய்யப்படுகிறது. 3,4-எப்பாக்சிசைக்ளோமெத்தில்-3,4-எப்பாக்சிசைக்ளோயெக்சேன் கார்பாக்சிலேட்டு என்ற ஒரு பயனுள்ள பிசினை தயாரிப்பதற்கான முன்னோடிச் சேர்மமாகவும், தொழிற்சாலை பூச்சுகளின் முன்னோடியாகவும் 1,2,3,6-டெட்ரா ஐதரோபென்சால்டிகைடு பயன்படுத்தப்படுகிறது. இம்மாற்றம் டிசுசெங்கோ வினைக்கு இன்றியமையாத மாற்றமாகக் கருதப்படுகிறது. அதாவது கார வினையூக்கியால் எசுத்தரும் அதைத் தொடர்ந்து இரட்டை எப்பாக்சினேற்றமும் இவ்வினையில் நிகழ்கின்றன  
.
# மேகன் சுவாம்பு

**மேகன் மெகு ஈ. சுவாம்பு** *(Megan "Meg" E. Schwamb)* (பிறப்பு: 1984) ஓர் அமெரிக்க வானியலாளரும் கோள் அறிவியலாரும் ஆவார். இவர் 2018 இல் லவாயில் உள்ள இலோவில் அமைந்த ஜெமினி வான்காணகத்தின் வடக்கு இயக்க மிய உதவி அறிவியலாளராக உள்ளார். இவர் தனித்தும் இணைந்தும் பல நெப்டியூன் கடப்பு வான்பொருள்களைக் கண்டுபிடித்துள்ளார்.  
}}
# பெரியாறு

**பெரியாறு** அல்லது **பேரியாறு** என்பது இன்றைய கேரள மாநிலத்தின் மிகவும் நீளமான ஓர் ஆறு ஆகும். இதன் நீளம் 300 கி.மீ., இதில் 244 கி.மீ. கேரளாவிலும், 56 கி.மீ. தமிழ்நாட்டிலும் உள்ளது. இது தமிழகத்திலுள்ள சிவகிரி மலையின் சுந்தரமலை பகுதியில் உற்பத்தியாகிறது. இதற்கு *சூர்ணியாறு* என்று வடமொழிப் பெயரும் ஒன்று உள்ளது.
# பெரியாறு

## வரலாறு

சங்க இலக்கிய காலம் தொட்டு அன்றைய சேர நாட்டில் ஓடிய முதன்மை ஆறாக இந்த ஆறு விளங்குகிறது. ஆங்கிலேயர்கள் ஆட்சிக் காலத்தில் *பேரியாற்றை* பெரியாறு எனும் ஒலிக்குறிப்போடு அழைத்தும், எழுதியும் வந்ததால் தற்காலத்தில் இது பெரியாறு என அழைக்கப்படுகின்றது. இது வற்றாத ஆறாக இருப்பதால் கேரளத்தின் உயிர்நாடி எனவும் அழைக்கப்படுகிறது. இது கேரளத்தின் பெரிய நகரங்களுக்கு நீர் ஆதாரமாக விளங்குகிறது. இடுக்கி அணை இவ்வாற்றின் மீது கட்டப்பட்டுள்ளது. இது மாநிலத்திற்கு குறிப்பிடத்தக்க அளவு மின்வசதி வழங்குகிறது. இதன் மொத்த நீர்பிடிப்பு பகுதி 5396 சதுர கி.மீ.. ஆகும். இதில் கேரளாவில் 5284 சதுர கி.மீ. பகுதியும், தமிழகத்தில் 112 சதுர கி.மீ. பகுதியும் உள்ளது. முல்லைப்பெரியாறு அணையும் இதன் குறுக்கே கட்டப்பட்டுள்ள அணையாகும்.  
பேரியாறு மேற்குக் கடலில் விழுந்த இடத்தில் சேரர்களின் முசிறித் துறைமுகம் அமைந்திருந்தது. இந்தப் பேரியாற்றின் கரையிலே சேரன் செங்குட்டுவன் தன் சுற்றத்துடன் தங்கி இயற்கைக் காட்சியைக் கண்ட செய்தியைச் சிலப்பதிகாரம் கூறுகிறது..  
பின்வரும் *அகப்பாடல்* சிறப்பாகக் கட்டப்பட்ட யவனர்களின் கலங்கள் பேரியாற்றின் வெண்நுரை கலங்க பொன் சுமந்து வந்து மிளகு கொண்டு செல்ல இறங்கிய பெருமை கொண்டது என சேரர்களின் முசிறித் துறைமுகத்தின் சிறப்பையும் பேரியாற்றின் சிறப்பையும் குறிப்பிடுகின்றது.  
"அத்தம் நீளிடைப் போகி நன்றும்  
அரிதுசெய் விழுப்பொருள் எளிதினிற் பெறினும்  
வாரேன் வாழியென் நெஞ்சே சேரலர்  
சுள்ளியம் பேரியாற்று வெண்நுரை கலங்க  
யவனர் தந்த வினைமாண் நன்கலம்  
பொன்னொடு வந்து கறியொடு பெயரும்  
வளங்கெழு முசிறி ஆர்ப்பெழ வளைஇ (அகநானூறு. 149-7)
# பெரியாறு

## இதனையும் பார்க்கவும்

- முல்லைப் பெரியாறு அணை
- முசிறித் துறைமுகம்
- டேம் 999
# சாமி 2 (திரைப்படம்)

**சாமி 2** (Saamy 2) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தை இயக்குநர் ஹரி எழுதி இயக்க, சிபு தமீன்சால் தயாரிக்கப்பட்டது ஆகும். இத்திரைப்படத்தில் விக்ரம், ஐஸ்வர்யா ராஜேஷ், பாபி சிம்ஹா, பிரபு,கீர்த்தி சுரேஷ், சூரி ஆகியோர் முக்கிய கதாப்பாத்திரத்தில் நடித்துள்ளனர். தேவி ஸ்ரீ பிரசாத்தால் இயற்றப்பட்ட இசை மற்றும் பிரியன் மற்றும் வெங்கடேஷ் ஆகியோர்களிள் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 21, 2018 அன்று வெளியானது. இத்திரைப்படம் 2003 ஆம் ஆண்டு வெளியான சாமி திரைப்படத்தின் தொடர்ச்சியாகும்.
# சாமி 2 (திரைப்படம்)

## நடிகர்கள்

- விக்ரம் - DCP ஆறுச்சாமி "சாமி" மற்றும் ராமசாமி "ராம்" IPS பின்பு ACP (ஆறுச்சாமி மகன்) (இரட்டை வேடம்)
- ஐஸ்வர்யா ராஜேஷ் - புவனா ஆறுச்சாமி
- கீர்த்தி சுரேஷ் - தியா விசுவநாதன்
- பிரபு - ஜி. விசுவநாதன்
- பாபி சிம்ஹா - இராவண பிச்சை "இராவணா"
- ஜான் விஜய் - தேவேந்திர பிச்சை
- ஓ. ஏ. கே. சுந்தர் - மகேந்திர பிச்சை
- சூரி - சக்தி
- இமான் அண்ணாச்சி - தங்கவேலு
- ரமேஷ் கண்ணா - பரமசிவம்
- டெல்லி கணேஷ் - சீனிவாசன் (புவனாவின் தந்தை)
- சுமித்ரா - (புவனாவின் தாய்)
- உமா ரியாஸ் கான் - நூர்ஜெகான்
- ஐஸ்வர்யா - சாந்தி
- சஞ்சீவ் - சந்தோஷ்
- பிரவீணா - மீனாட்சி
# சாமி 2 (திரைப்படம்)

## பாடல்கள்

1. "அதிரூபனே" -எம். எம். மானசி  
2. "மொலகபோடியே" -சஞ்சித் ஹெக்டே, ரீட்டா தியாகராஜன்  
3. "தர்ணாக்கா" -பென்னி தயாள், அந்தோணி தாசன்  
4. "புது மெட்ரோ ரயில்" -விக்ரம், கீர்த்தி சுரேஷ்  
5. "அம்மா அம்மா" -கார்த்திக்
# விக்கிப்பீடியா:பெண்கள் நலனுக்கான விக்கி மகளிர் 2018/பங்கேற்பாளர்கள்

**பெண்கள் நலனுக்கான விக்கி மகளிர் தொடர்தொகுப்பில் பங்கு பெற விரும்பும் பயனர்கள் கீழே தங்கள் பெயர்களைப் பதியவும்.**
# விக்கிப்பீடியா:பெண்கள் நலனுக்கான விக்கி மகளிர் 2018/பங்கேற்பாளர்கள்

## பங்குபெறும் பயனர்கள்

1. --நந்தினிகந்தசாமி (பேச்சு) 16:28, 1 அக்டோபர் 2018 (UTC)
1. --உலோ.செந்தமிழ்க்கோதை உலோ.செந்தமிழ்க்கோதை (பேச்சு) 16:34, 1 அக்டோபர் 2018 (UTC)
1. --&#32;பார்வதிஸ்ரீ (பேச்சு) 18:23, 1 அக்டோபர் 2018 (UTC)
1. --ஞா.ஸ்ரீதர்Dsesringp (பேச்சு) 01:53, 2 அக்டோபர் 2018 (UTC)
1. --அருளரசன் (பேச்சு) 08:10, 2 அக்டோபர் 2018 (UTC)
1. --மகாலிங்கம் (பேச்சு) 09:54, 2 அக்டோபர் 2018 (UTC)
1. ----கலை (பேச்சு) 15:19, 2 அக்டோபர் 2018 (UTC)
1. --சிவகோசரன் (பேச்சு) 15:48, 2 அக்டோபர் 2018 (UTC)
1. --Chandravathanaa (பேச்சு) 07:42, 6 அக்டோபர் 2018 (UTC)
1. --கலையரசி (பேச்சு) 07:42, 6 அக்டோபர் 2018 (UTC)  
1. கி.மூர்த்தி
1. --Trichymumtaj (பேச்சு) 09:59, 28 அக்டோபர் 2018 (UTC)
1. --Trichymumtaj (பேச்சு) 10:00, 28 அக்டோபர் 2018 (UTC)
1. --Siva2kalai (பேச்சு) 10:01, 28 அக்டோபர் 2018 (UTC)
1. --Thilaka Rani.G (பேச்சு) 10:03, 28 அக்டோபர் 2018 (UTC)
1. ̠--Mahalakshmiar (பேச்சு) 10:07, 28 அக்டோபர் 2018 (UTC)
1. --Karthikeyan-Nandhini (பேச்சு) 03:42, 30 அக்டோபர் 2018 (UTC)
# விக்கிப்பீடியா:பெண்கள் நலனுக்கான விக்கி மகளிர் 2018

<div>
| தொடர்தொகுப்பு | தலைப்புகள் | விதிகள் | பரிசுகள் | நேரடி சந்திப்பு | } |
| --- | --- | --- | --- | --- | --- |
</div>
</div>